इंडियन फारमर्स फ़र्टिलाइज़र कोआपरेटिव लिमिटेड

मुख्यालय

15.04.2020

**अपील**

माननीय प्रबंध निदेशक ने कर्मचारी संघों तथा एस्सोसिएशनों से बातचीत कर के कर्मचारियों से एक अपील की है ताकि वे इसका पालन करके COVID-19 की विश्व व्यापी आपदा का सही तरीके से सामना कर सकें। उन्होंने इस बात पर संतोष व्यक्त किया है कि इफको किसी भी कारखाने में इस बीमारी का कोई मरीज नहीं है। इस से यह पता चलता है कि इफको अपने कर्मचारियों का पूरा ध्यान रखती है और सरकार तथा डॉक्टर्स के दिशा निर्देशों का सही तरह से पालन कर रही है।

उन्होंने इस बात पर बल दिया है कि कर्मचारियों को भी अपने परिवार के सदस्यों तथा अपने इलाके के जरूरतमंदों का ध्यान रखना चाहिए । अतः परिवार के सदस्यों को भी सभी आवश्यक सावधानियां बरतने कि जरुरत है । इस अपील का सारांश निचे दिया जा रहा है :

**1. स्वछता**

हाथों को साबुन से नियमित रूप से धोएं । घर से बाहर या काम पर जाते समय मास्क पहने , बस में , केंटीन में तथा कार्यस्थल पर एक दूसरे के बीच दूरी बनाए रखें । सरकार के निदेशों का पालन करें । अपनी गाड़ी, फोन तथा व्यक्तिगत चीजों को समय-समय पर सेनेटाइज करें ।

**2. रोग प्रतिरोधक क्षमता**

हमें पता है कि अभी तक इस बीमारी का कोई कारगर इलाज /दवा नहीं बनी है । अतः अपनी रोग प्रतिरोधक क्षमता को बढ़ाना बहुत जरुरी है । इस बारे में भारत सरकार के आयुष मंत्रालय द्वारा कई परामर्श दिए गये हैं । तथापि , कुछ सरल व आसान घरेलू उपाय तुरंत किए जाएं जैसे दूध में हल्दी डाल कर पिएं, दालचीनी , अदरक काली मिर्च का काढ़ा बनाकर पिएं या चाय के साथ इनका सेवन करें।

**3. एक दूसरे से दूरी बनाकर रखना**

क) **कैंटीन :** केंटीन में एकसाथ न जाएं । निर्धारित दूरी बनाए रखें । अलग अलग अनुभागों के लिए लंच का समय अलग अलग रखा जाए ।

ख) **बस :** केवल 30 प्रतिशत सीटों पर ही दूरी बना कर बैठें ।

ग) **संयंत्र :** केवल 50 प्रतिशत कर्मचारियों से ही प्रचालान व अनुरक्षण का काम कराएं।

**4. आत्म संयम**

क) सुरक्षा तथा स्वास्थय सबसे जरुरी है । यदि किसी को खांसी, जुकाम ,बुखार , गले में खराश है तो उसे ऑफिस नहीं आना है । उसे घर में रह कर डॉक्टर की सलाह लेनी चाहिए ।

ख) दमा, अनियंत्रित मधुमेह तथा दिल की बीमारी से पीड़ित कर्मचारी कार्यालय न आएं और घर में रहकर इलाज कराएं ।

ग) शराब पीना , पान, पान मसाला ,गुटका ,तम्बाकू /खैनी खाना तथा धूम्र पान करना तुरंत छोड़ दिया जाए । कुछ चबा कर थूकने की आदत छोड़ दें। अगर कोई अपनी इस बुरी आदत को नहीं छोड़ सकता है तो उसे ऑफिस आने की जरुरत नहीं है और वह छुट्टी लेकर घर पर ही रहे।

**5. वित्तीय सावधानी**

क) इस महामारी का एक प्रतिकूल असर अर्थव्यवस्था पर साफ दिखाई दे रहा है। वित्तीय संकट को ध्यान में रखते हुए कर्मचारियों से अनुरोध है कि वे सोच समझ कर खर्च करें । इस चुनौती का सामना करने के लिए इफको को भी सख्त उपाय करने होंगे । अतः कर्मचारियों से अनुरोध है कि वे अपनी कुछ पात्रताओं जैसे एल टी ए , एफ एल टी ई, वेतन अग्रिम को स्वेछा से या तो छोड़ दें या स्थगित कर दें ।

ख) इस संबंध में दिशा निदेश अलग से जारी किए जा रहे हैं ।

(आर पी सिंह )

निदेशक (मानव संसाधन एवं विधि )

प्रति लिपि : सभी सम्बन्धित